Times of Malta tirrapporta li skont statistika mill-Uffiċju Nazzjonali tal-Istatistika dwar ix-xogħol, in-nisa ħadu żewġ terzi tax-xogħlijiet li żdiedu fl-ewwel kwart ta’ din is-sena. Rapport ieħor jgħid li l-Mosti akkużat bi krudelta fuq l-annimali ma nstabx ħati hekk kif il-Maġistrat Carol Peralta ordna li dan jinżamm fl-isptar Monte Karmeli. U ritratt separat li juri lill-attakkant mill-Urugwaj Luis Suarez iżomm snienu hekk kif il-FIFA weħlitu disa’ logħbiet, erba’ xhur li fihom ma jistax ikollu x’jaqsam mal-ebda attività ta’ futbol kif ukoll 100,000 franc Svizzeru. The Malta Independent tgħid li l-Gvern dalwaqt se jħabbar il-liġi dwar il-finanzjament tal-partiti, possibbilment illum. Rapport ieħor jgħid li r-residenti ta’ Tas-Sliema u San Ġiljan ġew mwissija biex joqogħdu attenti għall-ħallelin hekk kif kien hemm żieda fis-serq. Ritratt separat juri raġel jieħu ritratt tiegħu nnifsu b’idu f’ħalq Luis Suares li kien jinsab f’poster imwaħħal ma’ ħajt wara l-famuża gidma li għamel lil Chiellini fl-aħħar partita li lagħab. l – o rizzont tirraporta li l-President Marie-Louise Coleiro Preca ssuġġeriet li jibda jsir assessjar soċjali ta’ min jibbenefika minn għotjiet jew għajnuna mill-Malta Community Chest Fund. Storja oħra tgħid l-koperattivi tas-sajd qed jixtru diesel mingħand kumpanija li żżommilhom prezz ogħla u tikkwota li “Gvern Nazzjonalista daħħalom f’dan il-ftehim”. In-Nazzjon tgħid li l-għaqda ambjentali Din l-Art Ħelwa sejħet id-dokument ta’ konsultazzjoni li ħareġ il-Gvern dwar il-Pjan Strateġiku għall-Ambjent u l-Iżvilupp għal perjodu 2014 u 2020, bħala pjan żbaljat għall-aħħar u li jonqos milli jkopri r-rekwiżiti ta’ Pjan Strateġiku biex jiggwida l-iżvilupp u l-użu tal-art f’Malta sas-sena 2020. Rapport ieħor jgħid li Jean Claude Juncker hu favorit li jkun elett bħala President tal-Kummissjoni Ewropea hekk kif illum il-mexxejja jiltaqgħu għas-summit tal-Unjoni Ewropea fi Brussel. Storja oħra tgħid l-gidma ta’ Suarez fuq Chiellini rebħet €2,500 lil persuna li lagħab 20 ewro ma’ kumpanija tal-imħatri Maltija. U fuq l-istess suġġett, akkumpanjata b’ritratt, il-ġurnal jirrapporta li l-attakkant Urugwajan ġie sospiż mill-FIFA.